Fil-kitba tiegħu s-sena l- oħra, il-Kanonku John Ciarlo, kiteb dwar id-devozzjoni li kellu l-Beatu Dun Ġorġ Preca lejn San Ġużepp. Din id-darba xtaqt nieħu l- opportunità li reġgħet tatni l- Għaqda Mużikali San Ġużepp l sabiex nikteb dwar id- devozzjoni kbira li kellu Beatu ieħor Malti, Nazju Falzon, lejn San Ġużepp. Il-Beatu Nazju Falzon kellu mħabba u qima kbira lejn San Ġużepp. Jekk wieħed jaqra l- ktieb Gloria tal-Kleru Malti, miktub minn P. Marjanu Vella O.F.M. jara kemm il-Beatu Nazju Falzon kien devot ta' San Ġużepp, mhux biss hu imma anki l-familja tiegħu. F'dan il-ktieb insibu li l- familja Falzon kienet waħda mill-benefatturi għall-bini tal- knisja ta' l-Imsida, iddedikata lil dan il-kbir qaddis San Ġużepp. Il-Beatu Nazju Falzon kien ta' spiss imur jitlob quddiem ix-xbiha ta' San Ġużepp li hemm fil-Bażilika tal-Karmnu l-Belt. Pittura ta' Nazju Falzon L-urna bil-fdalijiet tal-Beatu Nazju Falzon fil-parroċċa tagħna — 05.06.2001 Il-Beatu Nazju Falzon Devot kbir ta' San Ġużepp Suor Orsla Mamo, reliġjuża professa tal-Monasteru ta' Sant'Orsla mill-Belt, tgħid: 'il- J qaddej ta' Alla Nazju Falzon j kellu devozzjoni qawwija lejn San Ġużepp, tant li qabel il- festa tiegħu kien isum.' Tgħid ukoll li kien jagħmel ħiltu sabiex bħalu jagħmlu wkoll tal-familja u l-qaddejja fid-dar. Hawn interessanti ninnotaw li waħda mill-qaddejja fid-dar tal-Beatu kienet proprju Għaxqija, ċerta Marjanna Agius imlaqqma ta' 'Karusu'. Fil-fatt din l-istess Marjanna Agius aktar tard kienet waħda mix-xhieda ferm importanti fil- proċess wara l-mewt tal-Beatu Nazju Falzon. L-istess Suor Orsla Mamo tirrakkonta wkoll li ħu Nazju, li kien qassis, Dun Franġisk, kien tah santa ta' San Ġużepp li Nazju kien iżomm fil-ktieb tat-talb, li kienet mgħarrqa bil-bews li kien ibusha. Qabad il-kwadru ta' San Ġużepp f'idejh u miet bih marsus ma' sidru L-uniku ritratt li jeżisti ta' Nazju Falzon…mejjet Għaqda Mużikali San Gużepp -— Ħal Għaxaq — Festa 2002 Fid-dar, il-Beatu Nazju Falzon, kellu kwadru ta' San Ġużepp li kien iridu dejjem bid-dawl jixgħel. U proprju fl-aħħar nifs ta' ħajtu qabad dan il-kwadru ta' San Ġużepp f'idejh u miet bih marsus ma' sidru. Barra dan il-kwadru fil-kamra fejn miet mal-ħajt, fuq rasu kien hemm imdendel kwadru ieħor ta' San Ġużepp, u dan wieħed jista' jarah fir-ritratt li ttieħed ftit wara li miet il-Beatu. F' pittura, din id-darba li għamel Fra Lwiġ, ta' San Ġużepp O.C.D. insibu kwadru ta' Nazju Falzon bis- salib f'idu u fuq il-mejda l-kuruna tar-Rużarju u statwa ta' San Ġużepp. Naħseb minn dan il-ftit tagħrif wieħed jista' jikkonferma kemm dan il-qaddej ta' Alla, il-Beatu Nazju Falzon, kellu mħabba u devozzjoni lejn San Ġużepp. Dan ikompli jħeġġeġ lilna sabiex induru aktar lejn dan il-kbir qaddis San Ġużepp. Nintefgħu f'riġlejh u nitolbu l-ħarsien tiegħu u nitolbuh jipproteġi lilna u l-familji tagħna, lir-raħal tagħna u lil pajjiżna. Nagħlaq din il-kitba billi ngħid li kien interessanti l-fatt li l-fdalijiet ta' dan il-Beatu Nazju Falzon, flimkien mar-relikwa, kellhom jiġu fir-raħal tagħna, fil-knisja parrokkjali proprju fil-5 ta' Ġunju 2001 jumejn wara l-festa u meta l-istatwa ta' San Ġużepp kienet għadha barra n-niċċa. Għaqda Mużikali San Ġulwi Ħal Għaxaq— — Festa 2002